钦定古今图书集成/明伦汇编/氏族典/第406卷 > 吕纪
## 钦定古今图书集成/明伦汇编/氏族典/第406卷 > 吕纪

按《名山藏艺妙记》：纪，鄞人，专工翎毛，间作山水人物。
厉志汉唐以来名笔，兼集众长。弘治中，应例入御用
监，益造精诣。凡草木花鸟，生意流动，泉石波景，点染
烟润，有造化之妙。孝宗朝传奉，升至锦衣卫指挥，应
诏承制，多立意进规。虽涉杜撰，而所存有在。孝宗尝
称之曰：“工执艺事以谏。”吕纪有之。与纪同时者有边
景昭，花果、翎毛，亦精神刻肖，人以“边、吕”并传。景昭浙
西人。而广东有林良者，亦以善画花果、翎毛，官锦衣
指挥。